JAS วิ่งเฉียดซิลลิ่ง! โบรกฯ แนะ “ซื้อ” ชี้ Valuation จูงใจ-ราคาต่ำเกินพื้นฐาน
JAS วิ่งเฉียดซิลลิ่ง! โบรกฯ แนะ “ซื้อ” ชี้ Valuation จูงใจ-ราคาต่ำเกินพื้นฐาน
JAS วิ่งเฉียดซิลลิ่ง! โบรกฯ แนะ “ซื้อ” ชี้ Valuation จูงใจ-ราคาต่ำเกินพื้นฐาน
18 ก.ย. 2563

ผู้สื่อข่าวรายงานว่า ราคาหุ้น บริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 10.52 น. อยู่ที่ระดับ  2.86 บาท ปรับตัวขึ้น 0.32 บาท หรือ 12.60% โดยราคาหุ้นสูงสุดของวัน (Ceiling) ที่ระดับ 2.92 บาท ด้วยมูลค่าการซื้อขาย 424.96 ล้านบาท
ทั้งนี้ บล.กสิกรไทย ระบุในบทวิเคราะห์ฯปรับเพิ่มคำแนะนำหุ้นบมจ.จัสมิน อินเตอร์เนชั่นแนล (JAS) เป็น “ซื้อ” เพราะการประเมินด้าน Free Cash Flow (FCF) จะมีน้ำหนักมากกว่าขาดทุนทางบัญชี และยังสามารถทำเงินจากกลยุทธ์การเพิ่มบริการได้มากขึ้น รวมถึงการเข้าซื้อสินทรัพย์
โดย มองว่าราคาหุ้นลดลงมากเกินไปจากประเด็นการแข่งขันที่เข้มข้นขึ้น และค่าเช่า OFC ที่จ่ายให้กับกองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) มากขึ้น รวมถึงผลกระทบจากการใช้ TFRS 16 เห็นโอกาสในการเข้าซื้อ เพราะกิจการไม่ได้รับผลกระทบจากโควิด-19 มองว่าที่ผ่านมามีแรงขายมากไป (-47% YTD เทียบกับ SET ที่ -16%) ทำให้มูลค่าหุ้นน่าดึงดูด